ඩොරින් කුඩා කළ පටන් විද්‍යාලයේ නාට්‍ය හා සංගීත ප්‍රසංග සඳහා ඉදිරිපත් වූවාය.ප්‍රසිද්ධ නර්තන ශිල්පියෙකු වූ ශාන්ති විරාජ්ගෙන් නැටුම් විෂය ප්‍රගුණ කළ ඩොරින් ගුවන් විදුලියේ වෙළෙඳ සේවයේ ගී ගායනයට ද එක් වූවාය.එච්. ආර්. ජෝතිපාල, ඇන්ජලින් ගුණතිලක, මොරිස් දහනායක ආදීන් සමඟ ද ගුවන් විදුලියේ ගී ගැයූ ඈ කාලගෝල ආදී වේදිකා නාට්‍ය කිහිපයකටම රංගනයෙන් දායක වූවාය.ප්‍රසිද්ධ වයලීන් වාදකයකු මෙන්ම ලංකාවේ ප්‍රථම නිහඬ චිත්‍රපටය වූ ‘පලිගැනීම’ චිත්‍රපටයේ අධ්‍යක්ෂවරයා වූ ඩොන් එඩ්වඩ් ඩොරින්ගේ පියාණන් විය.